Leygardagin 2. juli 2022 verður ein serlig náttúru, mat- og mentunaruppliving í Hattarvík, í fótasporum Floksmanna. Hugskotið eiga Gutti Winther og Símun Gullaksen, og er hetta ein avleiðing av samstarvi teirra í“ Spískamarið” í 2014, har tað millum annað varð borðreitt við langtíðarstoktum lambskjøti, sum varð niðurgrivið og stokt í 4 til 5 tímar undir jørð. Túrurin byrjar í Hvannasundi kl. 08: 45 har ferðast verður við“ Rituni” til Hattarvíkar. Síðani verður borðreitt við einum mergjaðum morgunmati, har serføroyskur viðskeri er á matarlepanum so sum, rullipylsa, kjøtpylsa, egg, sild vm. -alt úr tí serføroyska kovanum verður notið. Á eggini verður skerpikjøt og okkurt gott afturvið. Á túrðinum verða ferðaleiðarar og hjálparfólk og greitt verður frá ymiskum søguligum á vegnum. Komin oman úr haga, verða gestirnir móttiknir av kokkinum, sum bjóðar ræsta súpan "with a twist". Í seyðhúsinum verður eisini borðreitt við onkrum spennandi og verða øll annars við til at grava máltíðina upp og borðreiða. Afturvið verða føroyskt framleiddir snapsir og serlig bryggja Floksmannabjór frá Føroya Bjór, sum inniheldur ymiskar góðar urtir úr Eystfellinum. Undir borðhaldinum verður undirhald, tónleikur og frásøgur, umframt at søgufrøðingur kemur at hugleiða eitt sindur um serliga føroyska matmentan. Bólkurin Hjarnar syrgir fyri tónleikinum. Eftir borðhaldi verður fari uppá gólv, og luttaka góð kvæðafólk í ringinum. Aldursmark 18 ár. Kostnaður er 1.995,00 kr. pr. persón Luttøkan er avmarkað til 80 luttakarar. Íroknað kostnaðin er: Ferðaseðlakostnaður við "Rituni" fram og aftur Allur matur og drekkivørur Undirhald Ferðaleiðarar vm. Møguleiki er eisini fyri at bíleggja sær pláss við leigubussinum, sum fer av Farstøðini í Havn kl. 07: 00 og heintar fólk ávegis norður til Hvannasund. Hesin bussur koyrir aftur til Havnar við komu til Hvannasunds eftir tiltakið og syrgir fyri at øll koma uppá pláss. Kostnaðurin fyri hetta er kr. 200,00 Neyðugar kennifílur hjálpa okkum at gera grundleggjandi møguleikar á heimasíðuni virknar. Fyri at heimasíðan skal kunna nýtast á ein nøktandi hátt, er neyðugt at nýta hesar kennifílur. Tú kann góðtaka hetta við at trýsta á "eg góðtaki", ella við at loka hesa boðini.